Krugerwildtuin-bewaarder stabiel ná skietgevegAndrew Desmet. Foto: Facebook Andrew Desmet, ŉ wildbewaarder wat Vrydagaand geskiet en gewond is tydens ŉ operasie om vermeende stropers in die Krugerwildtuin aan te keer, is in ŉ stabiele toestand in die hospitaal. William Mabasa, ŉ woordvoerder van SANParke, het Maandag gesê Desmet is stabiel, maar is steeds in ŉ Nelspruitse hospitaal se intensiewe sorgeenheid. Maroela Media het Saterdag berig Desmet is Vrydagaand gedurende die gesamentlike operasie tussen SANParke en die weermag in die maag geskiet. Hy is per helikopter na die hospitaal geneem waar hy ŉ noodoperasie ondergaan het. In ŉ aparte voorval Vrydagaand het daar ook ŉ skietgeveg tussen nog ŉ groep wildbewaarders en vermeende stropers uitgebreek sowat 2km van waar Desmet geskiet is. Lees meer hier.